open-index/open-wikipedia-markdown huggingface dataset:
ইংলি টাওয়ার

**ইংলি টাওয়ার** (**Yingli Tower**), যা **ইংলি ইন্টারন্যাশনাল ফাইনান্সিয়াল সেন্টার** নামেও পরিচিত, একটি গগনচুম্বী ভবন যা জিয়েফাংবেই সিবিডি এলাকা, চংকিং, চীন-এ অবস্থিত। এর নির্মাণকাজ ২০০৯ সালে শুরু হয় এবং ২০১২ সালে শেষ হয়। এটি একটি অফিস ভবন যেখানে একটি খুচরা পডিয়ামও রয়েছে। ২০১২ সালে, ইংলি টাওয়ার চংকিং ওয়ার্ল্ড ট্রেড সেন্টারকে ছাড়িয়ে পশ্চিম চীনের সবচেয়ে উঁচু ভবন হয়ে ওঠে। তবে এই সম্মানটি দীর্ঘস্থায়ী ছিল না, কারণ একই বছর চংকিং পলি টাওয়ার এই সম্মানটি গ্রহণ করে।

## স্থাপত্য
এই ভবনের নকশায় ঐতিহ্যবাহী আমেরিকান গগনচুম্বী ভবনের নকশার অনুকরণে উল্লম্ব শ্যাফ্ট আলাদা ও সরু করার জন্য ধাপে ধাপে পিছিয়ে যাওয়া কাঠামো ব্যবহৃত হয়েছে। এটি এম্পায়ার স্টেট বিল্ডিং-এর সাথে সামঞ্জস্যপূর্ণ। ভবনটি হংকং-এর আইএফসি ২ এর সাথে কিছুটা সাদৃশ্যপূর্ণ। আর্ট ডেকো নকশার বৈশিষ্ট্যগুলি ভবনের ভিত্তি এবং কেন্দ্রীয় শ্যাফ্টে সূক্ষ্মভাবে ফুটিয়ে তোলা হয়েছে। প্রতিটি কোণের বাহ্যিক অংশ বক্ররূপে সামান্য বাইরে প্রসারিত। একই পদ্ধতি ভবনের শীর্ষভাগ গঠনের জন্য পুনরায় ব্যবহার করা হয়েছে, যেখানে নকশাটি অভ্যন্তরীণভাবে বাঁকিয়ে একটি একক শিখরের আকারে পরিণত হয়েছে যা একাধিক হীরক প্যাটার্নে সাজানো। একই রকম বাঁকানো নকশা খুচরা পডিয়ামের ছাদে প্রয়োগ করা হয়েছে, যা টাওয়ারটির দিকে অভ্যন্তরীণভাবে বাঁকানো।

## তথ্যসূত্র

বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:গগনচুম্বী অট্টালিকা
বিষয়শ্রেণী:চীনের ভবন ও স্থাপনা
গটফ্রিড ফুরস্টাইন

**গটফ্রিড ফুরস্টাইন** (৭ মার্চ ১৯৩৯ - ১২ মার্চ ২০২৪) ছিলেন একজন অস্ট্রীয় অর্থনীতিবিদ এবং রাজনীতিবিদ। অস্ট্রিয়ান পিপলস পার্টির সদস্য, তিনি ১৯৭৫ থেকে ২০০২ সাল পর্যন্ত ন্যাশনাল কাউন্সিলে দায়িত্ব পালন।

ফিউরস্টেইন ১২ মার্চ ২০২৪, ৮৫ বছর মারা যান। 

## তথ্যসূত্র

বিষয়শ্রেণী:১৯৩৯-এ জন্ম
বিষয়শ্রেণী:২০২৪-এ মৃত্যু
বিষয়শ্রেণী:২১তম ন্যাশনাল কাউন্সিল (অস্ট্রিয়ার) সদস্য
বিষয়শ্রেণী:২০তম ন্যাশনাল কাউন্সিল (অস্ট্রিয়ার) সদস্য
বিষয়শ্রেণী:১৯তম ন্যাশনাল কাউন্সিল (অস্ট্রিয়ার) সদস্য
বিষয়শ্রেণী:১৮তম ন্যাশনাল কাউন্সিল (অস্ট্রিয়ার) সদস্য
বিষয়শ্রেণী:১৭তম ন্যাশনাল কাউন্সিল (অস্ট্রিয়ার) সদস্য
বিষয়শ্রেণী:১৬তম ন্যাশনাল কাউন্সিল (অস্ট্রিয়ার) সদস্য
বিষয়শ্রেণী:১৫তম ন্যাশনাল কাউন্সিল (অস্ট্রিয়ার) সদস্য
বিষয়শ্রেণী:১৪তম ন্যাশনাল কাউন্সিল (অস্ট্রিয়ার) সদস্য
বিষয়শ্রেণী:অস্ট্রিয়ান পিপলস পার্টির রাজনীতিবিদ
বিষয়শ্রেণী:অস্ট্রীয় অর্থনীতিবিদ
আজিজুল হাকিম তামিম

**আজিজুল হাকিম তামিম** (জন্মঃ ৫ মে ২০০৭) একজন বাংলাদেশী ক্রিকেটার। তিনি বাংলাদেশ অনূর্ধ্ব-১৯ দলের সদস্য। তিনি ১১ ডিসেম্বর ২০২৪ সালে ২০২৪–২৫ জাতীয় ক্রিকেট লিগ টি-টোয়েন্টিতে খুলনা বিভাগের হয়ে প্রথম-শ্রেণীর ক্রিকেটে আত্মপ্রকাশ করেন। লিগে তিনি ৯ ম্যাচে ২৩৭ রান সংগ্রহ করে সবচেয়ে বেশি রান সংগ্রহকারীর তালিকায় পঞ্চম স্থানে ছিলেন।

তিনি দুবাইয়ে অনুষ্ঠিত এশিয়ান ক্রিকেট কাউন্সিল অনূর্ধ্ব-১৯ এশিয়া কাপ ২০২৪ এর চ্যাম্পিয়ন বাংলাদেশ অনূর্ধ্ব-১৯ দলের অধিনায়কত্ব করেন। তিনি এই টুর্নামেন্টে ৫ ম্যাচে ২৪০ রান সংগ্রহ করে সবচেয়ে বেশি রান সংগ্রহকারীর তালিকায় দ্বিতীয় স্থানে ছিলেন। তিনি ১টি শতক ও দুইটি অর্ধশতক করেন। এছাড়া বােলিংয়ে তিনি মোট ৪ টি উইকেটও সংগ্রহ করেন।

## তথ্যসূত্র

## বহিঃসংযোগ
* ক্রিকবাজে আজিজুল হাকিম তামিম
* ইএসপিএনে আজিজুল হাকিম তামিম

বিষয়শ্রেণী:২০০৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী ক্রিকেটার
বিষয়শ্রেণী:বাংলাদেশ অনূর্ধ্ব-১৯ ক্রিকেট দলের ক্রিকেটার
আলা হামিশ আস-সিরাহ

**আলা হামিশ আস-সিরাহ** () প্রখ্যাত মিশরীয় সাহিত্যিক তাহা হুসেইন রচিত একটি গ্রন্থ, যা ইসলামের নবী মুহাম্মাদের জীবনী সহজ ও সরল ভাষায় বর্ণনা করে। লেখক গ্রন্থটির ভূমিকায় উল্লেখ করেছেন যে, তিনি এতে সীরাতের প্রচলিত গ্রন্থসমূহের বাইরে নতুন কিছু উপস্থাপন করেননি; বরং সীরাত পাঠের সময় তার মনে উদিত কিছু ভাবনা সহজ-সরল ভাষায় তুলে ধরেছেন। গ্রন্থটি ১৯৩৩ সালে প্রথম প্রকাশিত হয়, এবং পরবর্তীতে বিভিন্ন প্রকাশনা সংস্থা থেকে পুনর্মুদ্রিত হয়েছে। এছাড়াও ১৯৭৮ সালে গ্রন্থটি অবলম্বনে একটি টিভি সিরিজও নির্মিত হয়েছে।

## ভূমিকা আলোচনা
লেখক বইটির বিস্তৃত একটি ভূমিকা লিখে বইটি লেখার কারণ ও বইটির সারাংশ সম্পর্কে ধারণা দেওয়ার চেষ্টা করেছেন।

## বিষয়বস্তু
গ্রন্থটি প্রকাশের পরপরই আরব বিশ্বে সারা ফেলেছিলো। বইটি মোটাদাগে তিনটি অংশে বিভক্ত করা যায়।

**প্রথম অংশ**: আবদুল মুত্তালিবের স্বপ্নে জমজম কূপ খননের নির্দেশনা পাওয়া এবং কুরাইশদের প্রতিক্রিয়া বর্ণিত হয়েছে।

**দ্বিতীয় অংশ:** রোমান সম্রাটের অত্যাচার থেকে পলায়ন করা খ্রিস্টান ও ইহুদি সন্ন্যাসীদের গল্প, নবীজীর সঙ্গে খাদিজা বিনতে খুয়াইলিদের সাথে বিবাহ, কাবা পুনর্নির্মাণ এবং হাজরে আসওয়াদ স্থাপনে গোত্রসমূহের বিবাদ এবং নবীজীর দ্বারা তার সমাধানের বিবরণ রয়েছে।

**তৃতীয় অংশ:** আবু জাহলের ষড়যন্ত্র, ওহী প্রাপ্তির পর খাদিজার সাথে ওয়ারাকা ইবনে নওফেলের আলোচনা, সাহাবী মুসআব ইবনে উমায়েরের ইসলাম গ্রহণ এবং উহুদ যুদ্ধে তার ভূমিকা, এবং জয়েদ ইবনে হারিসার মতো সাহাবীদের কাহিনী অন্তর্ভুক্ত রয়েছে।

## তথ্যসূত্র


## বহিঃসংযোগ
* ইউটিউবে সম্পূর্ণ অডিও বই

বিষয়শ্রেণী:আরবি ভাষায় মুহাম্মাদের জীবনীগ্রন্থ
বিষয়শ্রেণী:১৯৩৩-এর অ-কল্পকাহিনী বই
বিষয়শ্রেণী:তহা হুসাইনের বই
২০২৫ রংপুর রাইডার্স মৌসুম

২০২৫ মৌসুম হবে বাংলাদেশ প্রিমিয়ার লিগের ফ্র্যাঞ্চাইজি দল **[[রংপুর রাইডার্স]]**-এর ৯ম মৌসুম। তারা ২০২৪ মৌসুমে অংশগ্রহণকারী সাতটি দলের একটি ছিল। ২০১৭-১৮ মৌসুমে তারা একবারই শিরোপা জিতেছিল। এই ফ্র্যাঞ্চাইজি বসুন্ধরা গ্রুপ দ্বারা পরিচালিত।

## লিগ পর্ব
### পয়েন্ট টেবিল
 কোয়ালিফায়ার ১-এ উন্নীত

 এলিমিনেটর-এ উন্নীত

## তথ্যসূত্র

বিষয়শ্রেণী:বাংলাদেশ প্রিমিয়ার লিগের মৌসুম
বিষয়শ্রেণী:২০২৫-এ বাংলাদেশী ক্রিকেট
বিষয়শ্রেণী:রংপুর রাইডার্স
২০২৪-এ সচিবালয় অগ্নি দুর্ঘটনা

২০২৪ সালের ২৫ ডিসেম্বর, বুধবার দিবাগত রাত ১টা ৫০ মিনিটে বাংলাদেশ সচিবালয়ের ৭ নম্বর ভবনে আগুন লেগে যায়। খবর পেয়ে সঙ্গে সঙ্গেই ফায়ার সার্ভিসের ৭টি ইউনিট যায় ঘটনাস্থলে। ১টা ৫৪ মিনিটে ঘটনাস্থলে পৌঁছান ফায়ার সার্ভিসের কর্মীরা। কিছুক্ষণের মধ্যেই ভয়াবহ আকার ধারণ করে আগুন। ছড়িয়ে পড়ে আরও তিনটি ফ্লোরে। পরে ফায়ার সার্ভিসের আরও ১২টি ইউনিট যায় ঘটনাস্থলে। মোট ১৯টি ইউনিট কাজ শুরু করে এবং প্রায় ৬ঘন্টা পরে সকাল ৮ টার দিকে আগুন নিয়ন্ত্রণে আসে।

প্রাথমিক ভাবে সচিবালয়ের লাগা আগুন পরিকল্পিতভাবে কেউ হয়তো লাগিয়েছে বলে মনে করছেন বাংলাদেশ নৌবাহিনীর সিনিয়র চিফ পেটি অফিসার মো. আমিনুল ইসলাম।

সবচেয়ে বেশি ক্ষতিগ্রস্ত হয়েছে সড়ক পরিবহন মন্ত্রণালয়, স্থানীয় সরকার মন্ত্রণালয়, ডাক ও টেলিযোগাযোগ মন্ত্রণালয়, যুব ও ক্রীড়া মন্ত্রণালয়। আগুনে মূলত ছয়, সাত ও আটতলা বেশি ক্ষতিগ্রস্ত হয়েছে।

ঐদিন সচিবালয়ের লাগা আগুনের কারণ খুঁজতে মন্ত্রিপরিষদ বিভাগের অতিরিক্ত সচিব (জেলা ও মাঠ প্রশাসন) মোহাম্মদ খালেদ রহীমকে আহ্বায়ক করে ৭ সদস্যের উচ্চ পর্যায়ের তদন্ত কমিটি গঠন করা হয়। যদিও একইদিন রাতে সেই কমিটি বাতিল করে নতুন করে আট সদস্যবিশিষ্ট কমিটি স্বরাষ্ট্র মন্ত্রণালয়ের সিনিয়র সচিবকে আহ্বায়ক ও ফায়ার সার্ভিস ও সিভিল ডিফেন্স অধিদপ্তরের মহাপরিচালককে সদস্য সচিব করে গঠন করা হয় এবং এই কমিটিকে তিন কার্যদিবসের মধ্যে প্রাথমিক প্রতিবেদন এবং পরবর্তী ১০ কার্যদিবসের মধ্যে পূর্ণাঙ্গ প্রতিবেদন দিতে বলা হয়। কমিটি ৩১ ডিসেম্বর ২০২৪ প্রাথমিক তদন্ত প্রতিবেদনে বিদ্যুতের দুর্বল সংযোগের জন্য সচিবালয়ে আগুন লেগেছে বলে জানায়।

আগুন নেভাতে গিয়ে ট্রাকচাপায় ফায়ার সার্ভিসের একজন সদস্য নিহত হন।

ক্ষতিগ্রস্ত স্থানীয় সরকার মন্ত্রণালয়ের দাপ্তরিক কাজ সাময়িকভাবে ঢাকা দক্ষিণ সিটি কর্পোরেশনের নগর ভবনের ফাঁকা কক্ষগুলোতে হবে বলে জানান অন্তর্বর্তী সরকারের স্থানীয় সরকার, পল্লী উন্নয়ন ও সমবায় মন্ত্রণালয় এবং যুব ও ক্রীড়া মন্ত্রণালয়ের উপদেষ্টা আসিফ মাহমুদ সজীব ভূঁইয়া।

এছাড়াও ক্ষতিগ্রস্ত অন্য মন্ত্রণালয়গুলোর মধ্যে পরিবহন ও সেতু মন্ত্রণালয়ের উপদেষ্টার দপ্তর করা হচ্ছে রেল ভবনের দশম তলায়, ক্রীড়া ভবনের দাপ্তরিক কাজ করছেন যুব ও ক্রীড়া মন্ত্রণালয়ের কর্মকর্তারা, শ্রম মন্ত্রণালয়ের কার্যক্রম শুরু হয়েছে শ্রম ভবনে এবং ডাক ও টেলিযোগাযোগ মন্ত্রণালয়ের কার্যক্রম সচিবালয়ের ৪ নম্বর ভবনের তথ্য মন্ত্রণালয়ে হচ্ছে।

## তথ্যসূত্র


বিষয়শ্রেণী:বাংলাদেশে অগ্নিকাণ্ড
বিষয়শ্রেণী:২০২৪-এ অগ্নিকাণ্ড
বিষয়শ্রেণী:২০২৪-এ বাংলাদেশ
অ্যান্টিগুয়া ও বার্বুডা জাতীয় অলিম্পিক কমিটি

**অ্যান্টিগুয়া ও বার্বুডা জাতীয় অলিম্পিক কমিটি** (; এছাড়াও সংক্ষেপে আইওসি কোড **এএনটি** দ্বারা পরিচিত) হলো অ্যান্টিগুয়া ও বার্বুডার জাতীয় অলিম্পিক কমিটি। এই সংস্থাটির ১৯৬৫ সালে প্রতিষ্ঠিত হয়েছে; প্রতিষ্ঠার ১১ বছর পর ১৯৭৬ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর অ্যান্টিগুয়া ও বার্বুডার সেন্ট জন'সে অবস্থিত।

বর্তমানে অ্যান্টিগুয়া ও বার্বুডা জাতীয় অলিম্পিক কমিটির সভাপতির দায়িত্ব পালন করছেন ইপি শেত গ্রিন, যিনি ২০০৫ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন ক্লিফ এল উইলিয়ামস।

## ইতিহাস
১৯৬৫ সালে অ্যান্টিগুয়া ও বার্বুডার বহু-ক্রীড়ার সর্বোচ্চ সংস্থা হিসেবে অ্যান্টিগুয়া ও বার্বুডা জাতীয় অলিম্পিক কমিটি প্রতিষ্ঠিত হয়েছে।

প্রতিষ্ঠার প্রায় এগারো বছর পর অ্যান্টিগুয়া ও বার্বুডা ১৯৭৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।

## আরও দেখুন
* অলিম্পিকে অ্যান্টিগুয়া ও বার্বুডা

## তথ্যসূত্র

## বহিঃসংযোগ
*  
* এএনওসিতে অ্যান্টিগুয়া ও বার্বুডা জাতীয় অলিম্পিক কমিটি 
* অলিম্পিডিয়ায় অ্যান্টিগুয়া ও বার্বুডা জাতীয় অলিম্পিক কমিটি 
* অলিম্পিক.কমে অ্যান্টিগুয়া ও বার্বুডা জাতীয় অলিম্পিক কমিটি  

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে অ্যান্টিগুয়া ও বার্বুডা
বিষয়শ্রেণী:অ্যান্টিগুয়া ও বার্বুডার ক্রীড়া পরিচালনা পরিষদ
বিষয়শ্রেণী:১৯৬৫-এ অ্যান্টিগুয়া ও বার্বুডায় প্রতিষ্ঠিত
বিষয়শ্রেণী:১৯৬৫-এ প্রতিষ্ঠিত ক্রীড়া সংস্থা
রিচার্ড রাভালোমাননা

**রিচার্ড রাভালোমাননা** (জন্ম ১৪ ডিসেম্বর ১৯৫৯)  একজন মালাগাসি রাজনীতিবিদ এবং প্রাক্তন সামরিক অফিসার যিনি ২০২৩ সাল থেকে মাদাগাস্কারের সিনেটের সভাপতি হিসেবে দায়িত্ব পালন করেছেন। ২০২৩ সালে অ্যান্ড্রি রাজোয়েলিনার পুনর্নির্বাচনের সময় তিনি সংক্ষিপ্তভাবে মাদাগাস্কারের ভারপ্রাপ্ত রাষ্ট্রপতি হিসাবে দায়িত্ব পালন করেছিলেন। কিছু গণমাধ্যম জানিয়েছে, তিনি রাজোয়েলিনার সহযোগী ছিলেন।

## জীবনী

## তথ্যসূত্র

বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মাদাগাস্কারের রাষ্ট্রপতি
বিষয়শ্রেণী:সিনেটের সভাপতি (মাদাগাস্কার)
আইএনএস সুরত

**আইএনএস ''সুরাত**'' ভারতীয় নৌবাহিনীর বিশাখাপত্তনম-শ্রেণির স্টিলথ নির্দেশিত ক্ষেপণাস্ত্র ডেস্ট্রয়ার চতুর্থ জাহাজ। জাহাজটি শুধুমাত্র বিশাখাপত্তনম-শ্রেণির ডেস্ট্রয়ারের (P-15B) শেষ নয় বরং প্রজেক্ট 15-এর শ্রেণীবিভাগের অধীনে নির্মিত ডেস্ট্রয়ারের সম্পূর্ণ লাইনেরও শেষ যার মধ্যে দিল্লি-শ্রেণির ডেস্ট্রয়ার (P-15) এবং কলকাতা শ্রেণি ডেস্ট্রয়ারও রয়েছে।

প্রাথমিকভাবে, জাহাজটির নাম বন্দর শহর পোরবন্দরের নামে রাখা হয়েছিল বলে অনুমান করা হয়েছিল কিন্তু পরে এটি পরিবর্তন করে সুরত করা হয়। এই শ্রেণীর অন্যান্য যুদ্ধজাহাজ হল আইএনএস বিশাখাপত্তনম, আইএনএস মরমুগাও, আইএনএস ইম্ফল।

## তথ্যসূত্র

বিষয়শ্রেণী:বিশাখাপত্তনম-শ্রেণির ডেস্ট্রয়ার
বিষয়শ্রেণী:ভারতীয় নৌবাহিনীর ডেস্ট্রয়ার
বিষয়শ্রেণী:ভারতে নির্মিত জাহাজ
বিষয়শ্রেণী:২০২২-এর জাহাজ
চেক প্রজাতন্ত্রে হিন্দুধর্ম

হিন্দুধর্ম হল চেক প্রজাতন্ত্রের একটি সংখ্যালঘু ধর্মীয় বিশ্বাস এবং ২০২১ সালের হিসাব অনুযায়ী মোট জনসংখ্যার ০.০২% (২,০২৪ জন) হিন্দুধর্ম অনুসরণ করে  । চেক প্রজাতন্ত্রে তিনটি সম্প্রদায় হিন্দুধর্মের প্রতিনিধিত্ব করে। এগুলো হলো:

১. চেক হিন্দু ধর্মীয় সমাজ,

২. হরে কৃষ্ণ আন্দোলন এবং

৩. বিশ্ব নির্মল ধর্ম। 

## সম্প্রদায়সমূহ

### চেক হিন্দু ধর্মীয় সমাজ

Česká Hinduistická Náboženská Společnost (চেক হিন্দু ধর্মীয় সমাজ) ২০০২ সালে একটি ধর্মীয় সম্প্রদায় হিসাবে নিবন্ধিত হয়েছিল ।

### আর্ন্তজাতিক কৃষ্ণভাবনামৃত সংঘ

আর্ন্তজাতিক কৃষ্ণভাবনামৃত সংঘ বা হরে কৃষ্ণ  হচ্ছে হিন্দু ধর্ম বা সনাতন ধর্মের একটি অংশ।  সারাদেশে এই সংঘের চারটি মন্দির রয়েছে। এদেশে হরে কৃষ্ণের ২০০ জন ভক্ত বা অনুসারী রয়েছে।  হরে কৃষ্ণ আন্দোলনের সদস্যরা কাল্টের মতো আচরণের কারণে প্রায়শই অভিযুক্ত হন।  ইসকন কোন আলাদা ধর্ম নয়। এই সংগঠনটি হিন্দুধর্ম বা সনাতন ধর্মকে অনুসরণ করে যা একটি সম্পূর্ণ জীবনধারা।

### বিশ্ব নির্মল ধর্ম
২০০৭ সালে, বিশ্ব নির্মল ধর্ম দেশের একটি নিবন্ধিত ধর্মীয় সম্প্রদায় হয়ে ওঠে। 

## জনসংখ্যা

চেক প্রজাতন্ত্রের হিন্দুধর্ম অনুসরণকারী জনসংখ্যা:

## তথ্যসূত্র

বিষয়শ্রেণী:দেশ অনুযায়ী হিন্দুধর্ম
বিষয়শ্রেণী:চেক প্রজাতন্ত্রে ধর্ম
বিষয়শ্রেণী:ইউরোপে হিন্দুধর্ম
লিথুয়ানিয়াতে হিন্দুধর্ম

**হিন্দুধর্ম** একটি সংখ্যালঘু ধর্ম এবং লিথুয়ানিয়াতে একটি সম্প্রতি বিকাশমান ধর্ম। হিন্দুধর্ম লিথুয়ানিয়াতে হিন্দু সংগঠনগুলি দ্বারা বিস্তার লাভ করেছে। ইসকন, সত্য সাই বাবা, ব্রহ্মা কুমারিস এবং ওশো রজনীশ-এর মত সংগঠনগুলো হিন্দুধর্ম প্রচারে সাহায্য করছে। ২০১৫ সালের হিসাব অনুযায়ী, লিথুয়ানিয়াতে  ৫৮০ জন (০.০২%) হিন্দু ছিল। 

ইসকন (Krišnos sąmonės judėjimas) ১৯৭৯ সালের প্রথম কৃষ্ণ অনুসারীদের হিসাবে সবচেয়ে বড় সংগঠন এবং প্রাচীনতম সংগঠন । লিথুয়ানিয়াতে ভিলনিয়াস, ক্লাইপেদা এবং কাউনাসে ইসকনের তিনটি কেন্দ্র রয়েছে।

ব্রহ্মা কুমারিস ভিলনিয়াসের আন্তকালনিসে একটি কেন্দ্র পরিচালনা করে।

## জনসংখ্যা

২০০১ সালের জনগণনা অনুসারে, ২৬৫ জন নিজেদেরকে হরেকৃষ্ণ আন্দোলনের অনুসারী, ১০৭ জন সত্য সাই বাবা অনুসারী এবং ১২ জন ওশো রজনীশের অনুসারী হিসেবে চিহ্নিত করেছে।

২০১১ সালের জনগণনা অনুসারে  লিথুনিয়াতে ৩৪৪ জন কৃষ্ণভক্ত রয়েছে।

## লিথুনিয়ান হিন্দু

* লেভা জাসিমাউসকাইতে, গায়িকা এবং ২০১৮ সালের ইউরোভিশন সঙ্গীত প্রতিযোগিতার একজন প্রতিযোগিনী।

বিষয়শ্রেণী:দেশ অনুযায়ী হিন্দুধর্ম
বিষয়শ্রেণী:ইউরোপে হিন্দুধর্ম
বিষয়শ্রেণী:লিথুয়ানিয়ায় ধর্ম
রোমানিয়াতে হিন্দুধর্ম

**রোমানিয়ায় হিন্দুধর্মের** সক্রিয় অনুশীলনের ইতিহাস খুব বেশি প্রাচীন নয়। যদিও অনেক বিশিষ্ট রোমানিয়ান চিন্তাবিদদের হিন্দু চিন্তাধারায় আগ্রহ রয়েছে এবং ১৯৮৯ সালের রোমানিয়ান বিপ্লবের পর থেকে কৃষ্ণ চেতনার জন্য ইন্টারন্যাশনাল সোসাইটি -এর কাজের মাধ্যমে কিছু রোমানিয়ানরা ধর্মান্তরিত হয়েছে। হরে কৃষ্ণ ভক্ত সারা দেশে ফুড ফর লাইফ কর্মসূচির আওতায় বিনামূল্যে খাবার বিতরণ করে এবং অন্যান্য সাংস্কৃতিক উৎসবের আয়োজন করে। প্রতি বছর কৃষ্ণভক্তরা ভগবান জগন্নাথের রথযাত্রার আয়োজন করে এবং হাজার হাজার মানুষ রথযাত্রায় অংশগ্রহণ করে।

## রোমানিয়াতে ভারতীয়রা
রোমনিয়াতে বর্তমানে প্রায় ১,০০০ জন ভারতীয় বসবাস করে এবং এদের বেশিরভাগই বুখারেস্ট ও টিমিসোয়ারা শহরে বসবাস করে।

## তথ্যসূত্র

বিষয়শ্রেণী:দেশ অনুযায়ী হিন্দুধর্ম
বিষয়শ্রেণী:রোমানিয়ায় ধর্ম
বিষয়শ্রেণী:ইউরোপে হিন্দুধর্ম
বুলগেরিয়াতে হিন্দুধর্ম

হিন্দুধর্ম বুলগেরিয়ার একটি সংখ্যালঘু ধর্ম। ইসকনের দ্বারা বুলগেরিয়াতে হিন্দু ধর্মের বিস্তার ঘটে। ইসকন ১৯৯৬ সাল থেকে বুলগেরিয়ানদের মাঝে কৃষ্ণ চেতনা ছড়িয়ে দিতে শুরু করে।

## বুলগেরিয়াতে ভারতীয়রা

পাঁচ শতাধিক ভারতীয়রা বুলগেরিয়াতে বাস করে এবং কাজ করে।  কিন্তু বুলগেরিয়াতে কোন হিন্দু মন্দির নেই।

## বুলগেরিয়াতে রথযাত্রা
বুলগেরিয়াতে প্রথমবারের মত রথযাত্রা অনুষ্ঠিত হয় ১৯৯৬ সালে। ২০০৮ সাল থেকে বুলগেরিয়াতে ১২টি রথযাত্রা অনুষ্ঠিত হয়ে আসছে। বলকান রাষ্ট্রগুলোর মধ্যে বুলগেরিয়াতেই ১ম রথযাত্রা অনুষ্ঠানের আয়োজন করা হয়।

বুলগেরিয়ার কৃষ্ণ ভক্তদের দ্বারা পালিত সবচেয়ে বিখ্যাত বৈষ্ণবীয় উৎসব হলো রথযাত্রা যেখানে পাশের দেশ মেসিডোনিয়া এবং সার্বিয়া থেকে ভক্তরা এসে যোগদান করে।

## বুলগেরিয়াতে যোগব্যায়াম
বুলগেরিয়াতে যোগব্যায়াম দিনদিন জনপ্রিয় হচ্ছে।

## তথ্যসূত্র


বিষয়শ্রেণী:ইউরোপে হিন্দুধর্ম
বিষয়শ্রেণী:দেশ অনুযায়ী হিন্দুধর্ম
বিষয়শ্রেণী:বুলগেরিয়ায় ধর্ম
ফাইগেনবাম এর দ্বিতীয় সূত্র

**দ্বিতীয় ফাইগেনবাম ধ্রুবক** বা **ফাইগেনবাম এর আলফা ধ্রুবক** (OEIS-এ অনুক্রম A006891) 

: \alpha = 2.502\,907\,875\,095\,892\,822\,283\,902\,873\,218...,

হলো একটি টাইনের প্রস্থ এবং তার দুটি সাবটাইনগুলির মধ্যে যেকোনো একটির প্রস্থের মধ্যে অনুপাত (ভাঁজটির নিকটতম টাইন ব্যতীত) । যখন নিম্ন সাবটাইন এবং টাইন প্রস্থের মধ্যে অনুপাত পরিমাপ করা হলে  এর মধ্যে একটি নেতিবাচক চিহ্ন (নেগেটিভ সাইন) প্রয়োগ করা হয়।

এই সংখ্যাগুলি গতিশীল ব্যবস্থার একটি বৃহৎ শ্রেণীর ক্ষেত্রে প্রয়োগ করা হয়।

একটি সহজ যুক্তিসঙ্গত অনুমান হলো  ×  ×  = ।

## তথ্যসূত্র

বিষয়শ্রেণী:গাণিতিক ধ্রুবক
নেভি মেডিকেল কলেজ, চট্টগ্রাম

**নেভি মেডিকেল কলেজ, চট্টগ্রাম** বাংলাদেশের চট্টগ্রামের বানৌজা ঈসা খানের অভ্যন্তরে অবস্থিত একটি বেসরকারি মেডিকেল কলেজ। এটি ২০২৪ সালে স্থাপিত হয়। এবং ২০২৪-২৫ শিক্ষাবর্ষ থেকে কার্যক্রম শুরু করে। এটি বাংলাদেশ ইউনিভার্সিটি অব প্রফেশনালস্ এর অধিভুক্ত এবং বাংলাদেশ নৌবাহিনীর নৌ কল্যাণ ফাউন্ডেশন কর্তৃক পরিচালিত হয়।

## তথ্য সূত্র

## বহিঃসংযোগ
* 

বিষয়শ্রেণী:বাংলাদেশের বেসরকারি মেডিকেল কলেজ
বিষয়শ্রেণী:২০২৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:২০২৪-এ বাংলাদেশে প্রতিষ্ঠিত
বিষয়শ্রেণী:চট্টগ্রাম জেলার মেডিকেল কলেজ
বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয়
বিষয়শ্রেণী:বাংলাদেশ ইউনিভার্সিটি অব প্রফেশনালসের অধিভুক্ত শিক্ষাপ্রতিষ্ঠান
বিষয়শ্রেণী:চট্টগ্রামের হাসপাতাল
বিষয়শ্রেণী:বাংলাদেশ সশস্ত্র বাহিনীর শিক্ষা ও প্রশিক্ষণ প্রতিষ্ঠান
বিষয়শ্রেণী:বাংলাদেশ সশস্ত্র বাহিনীর মেডিকেল কলেজ
প্রীতি পাণিগ্রাহী

**প্রীতি পানিগ্রাহী** একজন ভারতীয় অভিনেত্রী। তিনি ২০২৪ সালে মুক্তিপ্রাপ্ত *[[গার্লস উইল বি গার্লস]]* চলচ্চিত্রে অভিনয় করেছেন। কৈশোরের জটিলতা এবং সমাজের প্রত্যাশার সাথে মানিয়ে নেওয়া এক উচ্চ বিদ্যালয়ের শিক্ষার্থীর চরিত্রে তার প্রশংসনীয় অভিনয়ের জন্য, তিনি ২০২৪ সালের সানড্যান্স চলচ্চিত্র উৎসবে বিশেষ জুরি পুরস্কার অর্জন করেছেন।

## প্রারম্ভিক জীবন
প্রীতি পাণিগ্রাহী ২০০২ সালে ভারতে জন্মগ্রহণ করেন। তিনি দিল্লি বিশ্ববিদ্যালয়ের হিন্দু কলেজে পড়াশোনা করেছেন, যেখানে তিনি মঞ্চনাটকের সাথে সক্রিয়ভাবে যুক্ত ছিলেন। বর্তমানে তিনি এস.আর.এফ.টি.আই.–এ অ্যানিমেশন নিয়ে উচ্চশিক্ষা গ্রহণ করছেন।

## কর্মজীবন
২০২২ সালে প্রীতি একটি উন্মুক্ত অডিশনে অংশগ্রহণ করে *[[গার্লস উইল বি গার্লস]]* চলচ্চিত্রে কেন্দ্রীয় চরিত্র মীরা’র ভূমিকায় অভিনয়ের সুযোগ পেয়েছিলেন। অডিশনে অংশগ্রহণকারীদের তাদের উচ্চ বিদ্যালয়ের ব্যক্তিত্ব তুলে ধরে একটি ভিডিও জমা দিতে বলা হয়েছিল। তিনি চরিত্রটির জন্য কাস্টিং পরিচালক দিলীপ শংকর–এর সঙ্গে কর্মশালায় অংশগ্রহণ করে প্রস্তুতি নিয়েছিলেন। ২০২৪ সালে অনুষ্ঠিত সানড্যান্স চলচ্চিত্র উৎসবে চলচ্চিত্রটিতে অভিনয়ের জন্য তিনি বিশেষ জুরি পুরস্কার অর্জন করেছেন।

## চলচ্চিত্রের তালিকা

## পুরস্কার ও মনোনয়ন

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:২০০২-এ জন্ম
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় অভিনয়শিল্পী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দু কলেজ, দিল্লি বিশ্ববিদ্যালয়ের প্রাক্তন শিক্ষার্থী
গার্লস উইল বি গার্লস

***গার্লস উইল বি গার্লস*** হলো ২০২৪ সালের একটি ভারতীয় ইংরেজি ভাষায় নির্মিত কমিং-অফ-এজ নাট্য চলচ্চিত্র, যা রচনা ও পরিচালনা করেছেন শুচি তালাটি। এতে কেন্দ্রীয় চরিত্রে অভিনয় করেছেন প্রীতি পাণিগ্রাহী, কানি কুস্রুতি ও কেশব বিনয় কিরণ।

## অভিনয়শিল্পীদল
* প্রীতি পাণিগ্রাহী — মীরা
* কানি কুস্রুতি — বিনয়
* কেশব বিনয় কিরণ — অনিলা, মীরার মা
* কাজল চুঘ — প্রিয়া, মীরার সহপাঠী
* অমান দেশাই — বিক্রান্ত, মীরার সহপাঠী
* আকাশ প্রামাণিক — হার্দিক, মীরার সহপাঠী
* যতীন গুলাটি — হরিশ, মীরার বাবা
* দেবিকা সাহানি — মিস বানসাল, মীরার শিক্ষক

## তথ্যসূত্র

## বহিঃসংযোগ
* 

বিষয়শ্রেণী:২০২৪-এর চলচ্চিত্র
বিষয়শ্রেণী:২০২৪-এ পরিচালনায় অভিষেক চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:ভারতীয় নারীবাদী চলচ্চিত্র
বিষয়শ্রেণী:ফরাসি নারীবাদী চলচ্চিত্র
বিষয়শ্রেণী:২০২০-এর দশকের নারীবাদী চলচ্চিত্র
বিষয়শ্রেণী:ভারতে নারী সম্পর্কে চলচ্চিত্র
বিষয়শ্রেণী:২০২৪-এর স্বাধীন চলচ্চিত্র
আলকোয়া নদী

**আলকোয়া** () আলকোয়া হল পর্তুগালের একটা নদী যা অতলান্তিক মহাসাগরে পতিত হয়েছে। এটি আলকোবাকা শহরতলীতে উৎপত্তি লাভ করে নাজারের কাছে সমুদ্রে এসে মিলিত হয়েছে। এর উপনদী বাসার সাথে মিলিত অংশটি *আলকোবাকা* নামেও পরিচিত।
সদৃশরূপী সমগোত্রীয় শব্দ

**সদৃশরূপী সমগোত্রীয় শব্দ** বলতে এমন সব বিভ্রান্তিকর শব্দের জোড় বা দলকে বোঝায়, যাদের মধ্যে বানানগত এবং/অথবা উচ্চারণগত ঘনিষ্ঠ সাদৃশ্য থাকে, কিন্তু অর্থের দিক থেকে (প্রায়শই সূক্ষ্ম) ভিন্নতা থাকে।

দেখতে বা শুনতে কাছাকাছি বলে এই ধরনের শব্দগুলিকে সদৃশরূপী বলা হয়। আবার ব্যুৎপত্তিগত দিক থেকে উপসর্গ, শব্দমূল বা শব্দান্ত (প্রত্যয় বা বিভক্তি) একই হয় বলে এবং অর্থের দিক থেকেও প্রায়শই কাছাকাছি হয় বলে এগুলিকে সমগোত্রীয় বলা হয়। তাই কোনও ভাষার বক্তারা এগুলি ব্যবহারের সময় বিভ্রান্ত হয়ে একটির সাথে অপরটিকে গুলিয়ে ফেলতে পারে।

## উদাহরণ
### বাংলা
* *বাধা* ও *বাঁধা*। *বাধা* বলতে প্রতিবন্ধকতা বোঝায়। অন্যদিকে *বাঁধা* বলতে কোনও প্রকার বন্ধনে আবদ্ধ করাকে বোঝায়। শব্দ দুইটির উচ্চারণ ও বানান খুবই কাছাকাছি এবং এদের ব্যুৎপত্তিগত সম্পর্কও আছে, কেননা প্রতিবন্ধকতা (বাধার মূল অর্থ) ও বন্ধনের (বাঁধার মূল অর্থ) মধ্যে ব্যুৎপত্তিগত সম্পর্ক (বন্ধ্‌ শব্দমূল) বিদ্যমান। কিন্তু তা সত্ত্বেও অর্থগত দিক থেকে এই দুইটির মধ্যে সূক্ষ্ম পার্থক্য আছে। তাই এই দুইটি সদৃশরূপী সমগোত্রীয় শব্দ। বাংলাভাষী ব্যক্তিরা এই দুইয়ের মধ্যে গুলিয়ে ফেলতে পারে।
* *আবরণ* ও *আভরণ*। শব্দ দুইটির উচ্চারণ ও বানান খুব কাছাকাছি। এগুলির ব্যুৎপত্তিমূলক গঠনও কাছাকাছি। আ উপসর্গের সাথে বৃ মূল ও অন(ল্যুট্) প্রত্যয় যোগ করে *আবরণ* শব্দটি গঠিত হয়েছে। অন্যদিকে আ উপসর্গের সাথে ভৃ মূল ও অন(ল্যুট্) প্রত্যয় যোগ করে *আভরণ* শব্দটি গঠিত হয়েছে। অর্থগত দিক কাছাকাছি হলেও দুইটির মধ্যে সূক্ষ্ম পার্থক্য আছে। *আবরণ* বলতে আচ্ছাদন বা আরও বিশেষ অর্থে পরিধেয় কাপড়কে বোঝাতে পারে। অন্যদিকে *আভরণ* বলতে পরিধেয় ভূষণ, গহনা বা অলংকারকে বোঝায়। ব্যুৎপত্তিগত গঠন (উপসর্গ ও প্রত্যয় একই, তবে শব্দমূল ভিন্ন), অর্থ (উভয়েই এক ধরনের পরিধেয় বোঝাতে পারে), বানান (কেবল ব ও ভ-এর পার্থক্য) ও উচ্চারণ কাছাকাছি হওয়ায় এই দুইটি শব্দ ব্যবহারে ভুল হতে পারে।

বাংলার আরও কিছু প্রায়-সমোচ্চারিত ভিন্নার্থক শব্দের কিছু উদাহরণ হল : ফাড়া/ফাঁড়া, বর্ষা/বর্শা, সরণি/স্মরণী, ইত্যাদি।

### ইংরেজি
ইংরেজি পরিভাষায় সদৃশরূপী সমগোত্রীয় শব্দকে *প্যারোনিম* (Paronym) বলে। ইংরেজি ভাষায় বিদ্যমান কিছু সদৃশরূপী সমগোত্রীয় শব্দের উদাহরণ নিচে দেয়া হল:
* **' এবং **'
* **' এবং **'
* **' এবং **'
* **' এবং **'
* **' এবং **'
* **' এবং **'
* **' এবং **'
* **' এবং **'
* **' এবং **'
* **' এবং **'

## সংশ্লিষ্ট ধারণা
সদৃশরূপী সমগোত্রীয় শব্দের কাছাকাছি কিন্তু ভিন্ন একটি ধারণা হল সমরূপী (অর্থাৎ সমোচ্চারিত বা সমবানানযুক্ত) ভিন্নার্থক শব্দ, যেখানে শব্দগুলির কাকতালীয়ভাবে হুবহু একই উচ্চারণ বা বানান হয়, কিন্তু অর্থ ভিন্ন হয়। সমরূপী ভিন্নার্থক শব্দগুলির মধ্যে সাধারণত কোনও ব্যুৎপত্তিগত সম্পর্ক থাকে না, অর্থাৎ এগুলি সাধারণত একই শব্দমূল থেকে উৎসারিত হয় না। তাই এগুলির অর্থগত ভিন্নতা অনেক বেশি থাকে।

এর বিপরীতে সদৃশরূপী সমগোত্রীয় শব্দের হুবহু একই বানান বা উচ্চারণ হয় না, তবে কাছাকাছি হয়। অর্থাৎ এগুলি প্রায় সমোচ্চারিত বা প্রায় একই বানানযুক্ত কিন্তু ভিন্নার্থক শব্দ। তবে এদের অর্থগত ভিন্নতা সূক্ষ্ম হয়, অর্থাৎ ব্যুৎপত্তিগত কারণে এদের অর্থও যথেষ্ট কাছাকাছি হয়ে থাকে।

## আরও দেখুন
* সমোচ্চারিত ভিন্নার্থক শব্দ

## তথ্যসূত্র

বিষয়শ্রেণী:বাগার্থিক সম্পর্ক
বিষয়শ্রেণী:শব্দের ধরন
মুনড্যান্স আন্তর্জাতিক চলচ্চিত্র উৎসব

**মুনড্যান্স আন্তর্জাতিক চলচ্চিত্র উৎসব**' একটি বার্ষিক মার্কিন স্বাধীন চলচ্চিত্র উৎসব। ১৯৯৯ সালে প্রতিষ্ঠিত উৎসবটি প্রতি বছর বসন্তে কলোরাডোর বোল্ডার শহরে অনুষ্ঠিত হয়, তবে মাঝে মাঝে লস অ্যাঞ্জেলেস ও নিউ ইয়র্ক সিটিতেও অনুষ্ঠিত হয়।

সানড্যান্স চলচ্চিত্র উৎসবের পরিপূরক হিসেবে এর নামকরণ করা হয় মুনড্যান্স। প্রথম বছর মুনড্যান্স উৎসব শুধু নারীদের জন্য উন্মুক্ত ছিল, কিন্তু পরবর্তীকালে এটি সকলের জন্য উন্মুক্ত করা হয়।

## পুরস্কার
* স্প্রিরিট অব মুনড্যান্স পুরস্কার - নারী চলচ্চিত্র রচয়িতা ও চলচ্চিত্র নির্মাতা। পুরুষরা সহ-রচয়িতা বা সহ-নির্মাতা হতে পারে, কিন্তু নারী কর্তৃক জমাকৃত হতে হবে।
* সিহর্স পুরস্কার - পুরুষ চলচ্চিত্র রচয়িতা ও চলচ্চিত্র নির্মাতা। নারীরা সহ-রচয়িতা বা সহ-নির্মাতা হতে পারে, কিন্তু পুরুষ কর্তৃক জমাকৃত হতে হবে।
* স্যান্ডক্যাসল পুরস্কার - পুরুষ ও নারী চলচ্চিত্র রচয়িতা ও চলচ্চিত্র নির্মাতা দলগতভাবে জমা দিবে।
* গাইয়া পুরস্কার - আধ্যাত্মিক ও প্রেরণদায়ক চলচ্চিত্রকে অনুপ্রাণিত করে।
* কলম্বাইন পুরস্কার - সংঘর্ষ ছাড়া দ্বন্দ্বের সমাধান, সংঘর্ষের বিপরীত, বা সংঘর্ষের সমাধান ফলপ্রসূ এমন কর্ম
* ডলফিন পুরস্কার - ১৮ বা তার থেকে কম বয়সী তরুণ-তরুণীদের স্বল্পদৈর্ঘ্য চলচ্চিত্র, প্রামাণ্যচিত্র, মাল্টি-মিডিয়া, সঙ্গীতের ভিডিও, বা অ্যানিমেশন ভিডিও চলচ্চিত্র এবং স্বল্পদৈর্ঘ্য চিত্রনাট্য, ছোটগল্প বা স্বল্পদৈর্ঘ্য মঞ্চনাটক
* স্টারফিশ পুরস্কার - চলচ্চিত্র রচয়িতা ও চলচ্চিত্র নির্মাতাদের জমাকৃত হাস্যরসাত্মক সৃষ্টিকর্ম
* কলোরাডো ওশান পুরস্কার - কলোরাডোর চলচ্চিত্র রচয়িতা, চলচ্চিত্র নির্মাতা ও সুরকারদের সৃষ্টিকর্ম
* অ্যাবিস পুরস্কার - সুনির্মিত ও অর্থপূর্ণ লোমহর্ষক, ভীতিপ্রদ, বা অতিপ্রাকৃত চলচ্চিত্র, রচিত সৃষ্টিকর্ম ও চলচ্চিত্রের সুর।
* আটলান্টিস পুরস্কার - মার্কিন যুক্তরাষ্ট্রের বাইরের অন্যান্য দেশ থেকে জমাকৃত চলচ্চিত্র রচয়িতা ও চলচ্চিত্র নির্মাতাদের জমাকৃত সৃষ্টিকর্ম
* ডিজিএ ডিরেক্টর পুরস্কার - ডিরেক্টর্স গিল্ড অব আমেরিকা ও মুনড্যান্সের নির্বাহী পরিচালক কর্তৃক নির্বাচিত চলচ্চিত্র নির্মাতা, যাদের চলচ্চিত্র মুনড্যান্সে প্রদর্শিত হয়েছে
* দর্শকের প্রিয় পুরস্কার - দর্শকদের সর্বোচ্চ ভোটপ্রাপ্ত চলচ্চিত্র
* ক্যালিপসো পুরস্কার - পরিবেশ, মানব বসতি, বন্যজীবন সংরক্ষণ সম্পর্কিত সৃষ্টিকর্ম
* নেপচুন পুরস্কার - ৭৫ বছর বয়সোর্ধ্ব পুরুষ ও নারী চলচ্চিত্র রচয়িতা ও চলচ্চিত্র নির্মাতা
* সিনেমা পাইওনিয়ার পুরস্কার - জীবিত চলচ্চিত্রের অগ্রদূত ব্যক্তিদের সম্মানার্থে বিশেষ পুরস্কার
* লিভিং লিগ্যাসি পুরস্কার - চলচ্চিত্র শিল্পের নারীদের সম্মানার্থে পুরস্কার

## তথ্যসূত্র

## বহিঃসংযোগ
* 
* আইএমডিবিতে মুনড্যান্স আন্তর্জাতিক চলচ্চিত্র উৎসব


বিষয়শ্রেণী:২০০০-এ প্রতিষ্ঠিত চলচ্চিত্র উৎসব
বিষয়শ্রেণী:কলোরাডোর চলচ্চিত্র উৎসব
বিষয়শ্রেণী:কলোরাডোয় ২০০০-এ প্রতিষ্ঠা
রেইনড্যান্স চলচ্চিত্র উৎসব

**রেইনড্যান্স** একটি  চলচ্চিত্র উৎসব ও চলচ্চিত্র শিক্ষাপ্রতিষ্ঠান, যেটি লন্ডন, নিউ ইয়র্ক সিটি, ভ্যানকুভার, মন্ট্রিয়ল, টরন্টো, বার্লিন, ব্রাসেলস, ও বুদাপেস্টের মত বড় শহরগুলোতে পরিচালিত হয়ে থাকে। ১৯৯২ সালে ইলিয়ট গ্রোভ এটি প্রতিষ্ঠা করেন। এর উদ্দেশ্য হল ব্রিটিশ চলচ্চিত্র নির্মাণ, এবং বিশ্বের বিভিন্ন প্রান্তের চলচ্চিত্র নির্মাতাদের পূর্ণদৈর্ঘ্য ও স্বল্পদৈর্ঘ্য চলচ্চিত্রসমূহ চলচ্চিত্র নির্বাহী ও ক্রেতা, সাংবাদিক, চলচ্চিত্রের ভক্তকূল ও চলচ্চিত্র নির্মাতাসহ সকল দর্শকদের সামনে তুলে ধরা।

এটি মার্কিন যুক্তরাষ্ট্রের একাডেমি অব মোশন পিকচার আর্টস অ্যান্ড সায়েন্সেস, ব্রিটিশ একাডেমি অব ফিল্ম অ্যান্ড টেলিভিশন আর্টস ও ব্রিটিশ ইন্ডিপেন্ডেন্ট ফিল্ম পুরস্কার কর্তৃক স্বীকৃত। ২০১৩ সালে *[[ভ্যারাইটি (পত্রিকা)|ভ্যারাইটি]]* পত্রিকা এই উৎসবটিকে বিশ্বের শীর্ষ ৫০ চলচ্চিত্র উৎসবের তালিকায় অন্তর্ভুক্ত করে।

## শাখা
* শ্রেষ্ঠ যুক্তরাজ্য ও আন্তর্জাতিক স্বাধীন চলচ্চিত্র
* হাউজ অব রেইনড্যান্স - আলোচনা ও প্যানেল
* রেইনড্যান্স ভিআরএক্স প্রোগ্রাম - ভার্চুয়াল রিয়েলিটি ও নতুন মাধ্যম
* নেটওয়ার্কিং ইভেন্ট

## পুরস্কার
* শ্রেষ্ঠ পূর্ণদৈর্ঘ্য প্রামাণ্য চলচ্চিত্র
* শ্রেষ্ঠ আন্তর্জাতিক চলচ্চিত্র
* শ্রেষ্ঠ যুক্তরাজ্যের চলচ্চিত্র
** শ্রেষ্ঠ যুক্তরাজের পরিচালক
** শ্রেষ্ঠ যুক্তরাজ্যের অভিনয়শিল্পী
** শ্রেষ্ঠ যুক্তরাজ্যের চিত্রগ্রহণ
* শ্রেষ্ঠ নবাগতের জন্য এলিসার কাবরেরা ডিসকভারি পুরস্কার
** ডিসকভারি পুরস্কার পরিচালক
** ডিসকভারি পুরস্কার অভিনয়শিল্পী
* শ্রেষ্ঠ স্বল্পদৈর্ঘ্য প্রামাণ্য চলচ্চিত্র
* শ্রেষ্ঠ স্বল্পদৈর্ঘ্য অ্যানিমেডেট চলচ্চিত্র
* উৎসবের স্বল্পদৈর্ঘ্য চলচ্চিত্র
* রেইনড্যান্স আইকন পুরস্কার
* রেইনড্যান্স ইমার্সিভ পুরস্কার

## তথ্যসূত্র

## বহিঃসংযোগ
* 
* 

বিষয়শ্রেণী:১৯৯২-এ প্রতিষ্ঠিত চলচ্চিত্র উৎসব
বিষয়শ্রেণী:ইংল্যান্ডের চলচ্চিত্র উৎসব
বিষয়শ্রেণী:ইংল্যান্ডের চলচ্চিত্র শিক্ষাপ্রতিষ্ঠান
সমলেখ ভিন্নার্থক শব্দ

**সমলেখ ভিন্নার্থক শব্দ** বলতে এমন একটি শব্দকে বোঝায়, যেটি অন্য একটি শব্দের মতো একই বানানে লেখা হয়, কিন্তু যার অর্থ ভিন্ন।

কিছু কিছু অভিধানকারের মতে সমলেখ ভিন্নার্থক শব্দকে উচ্চারণগতভাবেও ভিন্ন হতে হয়। আবার কিছু কিছু অভিধান অনুযায়ী (যেমন অক্সফোর্ড ইংরেজি অভিধান) এগুলিকে "ভিন্ন উৎস থেকে আগত" হতে হয়।

দুইটি সমলেখ (একই বানানের) ভিন্নার্থক শব্দকে যদি কথায় বলার সময় উচ্চারণের পার্থক্য দ্বারা একে অপর থেকে আলাদা করা যায়, তাহলে সেগুলিকে বিষমরূপী শব্দ (heteronym) বলে। যদি দুইটি শব্দের বানান এবং উচ্চারণ একই হয়, কিন্তু অর্থ ভিন্ন হয়, তাহলে সেগুলিকে সমরূপী শব্দ (homonym) বলে।

বাক সংশ্লেষণ (speech synthesis), স্বাভাবিক ভাষা প্রক্রিয়াজাতকরণ (natural language processing) ও অন্যান্য কিছু প্রযুক্তিক্ষেত্রে সমলেখ ভিন্নার্থক শব্দ চিহ্নিতকরণের কাজটি অতীব গুরুত্বপূর্ণ।

## উদাহরণ
### বাংলা
উদাহরণস্বরূপ বাংলাতে *তার* একটি সমলেখ ভিন্নার্থক শব্দ। *তার* বলতে "ধাতুর তৈরি রজ্জু বা সূত্র" নামক বিশেষ্য বোঝাতে পারে, যেমন বৈদ্যুতিক তার, সেতারের তার, ইত্যাদি। আবার *তার* বলতে সম্পূর্ণ ভিন্ন একটি অর্থবহ "অত্যন্ত উচ্চ" বিশেষণ বোঝাতে পারে, যেমন তারস্বর। আবার *তার* বলতে "তাহার" নামক সম্বন্ধ পদ বোঝাতে পারে।

## একই শব্দের সূক্ষ্ম ভিন্নার্থক প্রয়োগের সাথে পার্থক্য
কখনও কখনও একই আভিধানিক শব্দের একাধিক ভিন্ন ভিন্ন কিন্তু পরস্পর-সম্পর্কিত অর্থ থাকতে পারে। শব্দটিকে যখন ভিন্ন ভিন্ন প্রেক্ষিতে ঐসব সূক্ষ্মভাবে ভিন্ন ভিন্ন অর্থে প্রয়োগ করা হয়, তখন ভিন্ন ভিন্ন অর্থে প্রযুক্ত শব্দগুলিকে সমলেখ ভিন্নার্থক শব্দ হিসেবে গণ্য করা হয় না। বরং বলা হয় যে এগুলি একটিমাত্র বহু-অর্থবিশিষ্ট শব্দের (Polyseme) একাধিক সূক্ষ্ম ভিন্নার্থক প্রয়োগ। যেমন ইংরেজি "উড" (Wood) শব্দটি দিয়ে গাছের কাঠ-ও বোঝায় আবার গাছে আবৃত এলাকা বা বন-ও বোঝায়, কিন্তু বলা হয় যে "উড"-এর এই দুইটি ব্যবহার হল একই শব্দ "উড"-এর সূক্ষ্ম ভিন্নার্থক প্রয়োগ।

## তথ্যসূত্র

বিষয়শ্রেণী:বানান পদ্ধতি
বিষয়শ্রেণী:শব্দের সমরূপিতা
বিষয়শ্রেণী:শব্দখেলা
বুচি-এলগট-ট্রাখটেনব্রোট উপপাদ্য

আনুষ্ঠানিক ভাষা তত্ত্বে, **বুচি-এলগট-ত্রাখতেনব্রট উপপাদ্য** বলে যে, একটি ভাষা নিয়মিত হয় যদি এবং কেবল যদি এটি মনাডিক দ্বিতীয়-ক্রম যুক্তিতে সংজ্ঞায়িত করা যায় (এম. এস. ও. *MSO*): প্রতিটি এম. এস. ও. সূত্রের জন্য, আমরা একই ভাষা সংজ্ঞায়িত করে একটি ফাইনিট-স্ট্যাট অটোমেশন খুঁজে পেতে পারি, এবং প্রতিটি ফাইনিট-স্ট্যাট অটোমেশনের জন্য, আমরা একটি এম. এস. ও. সূত্র খুঁজে পেতে পারি যা একই ভাষাকে সংজ্ঞায়িত করে। এই উপপাদ্যটি জুলিয়াস রিচার্ড বুচি, ক্যালভিন এলগট, এবং বরিস ট্র্যাখটেনব্রট দ্বারা উপস্থাপিত হয়েছিল।

## তথ্যসূত্র

বিষয়শ্রেণী:রৌপ ভাষা
বিষয়শ্রেণী:গাণিতিক যুক্তিবিজ্ঞান
আর্জেন্টিনীয় অলিম্পিক কমিটি

**আর্জেন্টিনীয় অলিম্পিক কমিটি** (; এছাড়াও সংক্ষেপে আইওসি কোড **এআরজি** দ্বারা পরিচিত) হলো আর্জেন্টিনার জাতীয় অলিম্পিক কমিটি। এই সংস্থাটির ১৯২৩ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর আর্জেন্টিনার বুয়েনোস আইরেসে অবস্থিত।

বর্তমানে আর্জেন্টিনীয় অলিম্পিক কমিটির সভাপতির দায়িত্ব পালন করছেন মারিও মোচ্চা, যিনি ২০২১ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন ভিক্তোর সের্হিও গ্রুপিয়ের।

## ইতিহাস
১৯২৩ সালে আর্জেন্টিনার বহু-ক্রীড়ার সর্বোচ্চ সংস্থা হিসেবে আর্জেন্টিনীয় অলিম্পিক কমিটি প্রতিষ্ঠিত হয়েছে। রিকার্দো আলদাও এই সংস্থার প্রথম সভাপতির দায়িত্ব পালন করেছেন, যিনি ১৯২৩ হতে ১৯২৭ পর্যন্ত সভাপতির দায়িত্বে নিয়োজিত ছিলেন।

প্রতিষ্ঠার পূর্বেই আর্জেন্টিনা ১৯০০ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯২৮ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।

## আরও দেখুন
* অলিম্পিকে আর্জেন্টিনা

## তথ্যসূত্র

## বহিঃসংযোগ
*  
* এএনওসিতে আর্জেন্টিনীয় অলিম্পিক কমিটি 
* অলিম্পিডিয়ায় আর্জেন্টিনীয় অলিম্পিক কমিটি 
* অলিম্পিক.কমে আর্জেন্টিনীয় অলিম্পিক কমিটি  

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে আর্জেন্টিনা
বিষয়শ্রেণী:আর্জেন্টিনার ক্রীড়া পরিচালনা পরিষদ
বিষয়শ্রেণী:১৯২৩-এ আর্জেন্টিনায় প্রতিষ্ঠিত
বিষয়শ্রেণী:১৯২৩-এ প্রতিষ্ঠিত ক্রীড়া সংস্থা
কার্টেসিয়ান মনোয়েড

**কার্টেসিয়ান মনোয়েড** হলো একটি মনোয়েড, যার জোড়া লাগানোর এবং প্রজেকশন অপারেটরের অতিরিক্ত কাঠামো রয়েছে। এটি প্রথম প্রণয়ন করেছিলেন ডানা স্কট এবং জোয়াকিম ল্যামবেক।

## বর্ণনা
কার্টেসিয়ান মনোয়েড হলো কিছু স্বাক্ষরযুক্ত (\langle *,e,(-,-),L,R\rangle) একটি কাঠামো, যেখানে * (-,-) হলো বাইনারি অপারেটর এবং L, R, e হলো ধ্রুবক এবং এগুলি নিম্নের সকল স্বতঃসিদ্ধ মেনে চলে:
; **মনোয়েড**	: * হলো e এর পরিচিতিযুক্ত মনোয়েড
; **বাম প্রোজেকশন**    : L * (x,\,y) = x 
; **ডান প্রোজেকশন**   :R * (x,\,y) = y
; **সারজেকটিভ পেয়ারিং** : (L*x,\,R*x) = x
; **ডানে হোমোজেনেিটি**  : (x*z,\,y*z)=(x,\,y) * z
L এবং R হলো, পেয়ারিং ফাংশন (-,-) এর জন্য যথাক্রমে বাম এবং ডান প্রজেকশন ফাংশন।

## তথ্যসূত্র

বিষয়শ্রেণী:গাণিতিক যুক্তিবিজ্ঞান
মানসী রাছ

**মানসী রাছ** একজন ভারতীয় অভিনেত্রী ও মডেল। তিনি ২০১১ সালে *মুঝসে ফ্রেন্ডশিপ করোগে* চলচ্চিত্রের মাধ্যমে চলচ্চিত্রে অভিষেক করেন এবং করণ জোহরের *[[স্টুডেন্ট অব দ্য ইয়ার]]*–এ তার অভিনয়ের জন্য বিশেষভাবে প্রশংসিত হয়েছিলেন। এছাড়া, তিনি বিজ্ঞাপন ও মঞ্চনাটকে অভিনয়ের জন্যও পরিচিত।

## প্রারম্ভিক ও কর্মজীবন
মানসী রাছ ভারতের মহারাষ্ট্রের মুম্বইয়ে জন্মগ্রহণ করেন এবং সেখানেই বেড়ে ওঠেন। তিনি মহারাষ্ট্রের লিটল অ্যাঞ্জেলস হাই স্কুলে পড়াশোনা করেছেন এবং পরে গণমাধ্যমে স্নাতক হয়েছেন। ২০১১ সালে তিনি *মুঝসে ফ্র্যান্ডশিপ করোগে* চলচ্চিত্রে নেহা চরিত্রে অভিনয়ের মাধ্যমে বলিউডে অভিষেক করেন। তার অভিনয় পরিচালক করণ জোহরের দৃষ্টিগোচর হলে তিনি *[[স্টুডেন্ট অব দ্য ইয়ার]]* (২০১২) চলচ্চিত্রে শ্রুতি পাঠক চরিত্রে অডিশন দেন এবং নবাগত সিদ্ধার্থ মালহোত্রা, আলিয়া ভাট ও বরুণ ধবনের সঙ্গে চলচ্চিত্রটিতে অভিনয় করেন। তিনি ভুটে সম্প্রচারিত ওয়েব ধারাবাহিক *ইট’স নট দ্যাট সিম্পল* (২০১৮)–এ নাতাশা (নাটস) চরিত্রে অভিনয় করেছেন। এছাড়া, তিনি ভারতীয় টেলিভিশন ধারাবাহিক *২৪* (২০১৬)–এর দ্বিতীয় মৌসুমে ম্যাডি চরিত্রে অভিনয় করেছেন।

## চলচ্চিত্রের তালিকা

### চলচ্চিত্র

### টেলিভিশন ধারাবাহিক

### ওয়েব ধারাবাহিক

## তথ্যসূত্র

## বহিঃসংযোগ
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:গুজরাতি চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় নারী মডেল
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় ওয়েব ধারাবাহিক অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিশ্লেষণের গাণিতিকীকরণ

**গণিত বিশ্লেষণের পদ্ধতি** (Arithmetization of Analysis) ছিল ১৯শ শতাব্দীর দ্বিতীয়ার্ধে গণিতের ভিত্তি বিষয়ক একটি গবেষণা কর্মসূচি। এটি বিশ্লেষণের প্রমাণ থেকে সকল জ্যামিতিক অন্তর্দৃষ্টি অপসারণের উদ্দেশ্যে পরিচালিত হয়েছিল। এই কর্মসূচির সমর্থকদের মতে, ক্যালকুলাসের মৌলিক ধারণাগুলো গতিবিধি এবং বেগের ধারণার সঙ্গে সম্পর্কিত হওয়া উচিত নয়। এই আদর্শটি অগাস্টিন-লুই কশি, বার্নার্ড বলজানো, কার্ল ওয়েরস্ট্রাস প্রমুখ দ্বারা অনুসরণ করা হয়, যারা আইজ্যাক নিউটন-এর ক্যালকুলাসকে যথাযথ কঠোরতার অভাব বলে মনে করতেন।

## ইতিহাস
ক্রোনেকার প্রথমে *গণিত বিশ্লেষণের পদ্ধতি* শব্দটি প্রবর্তন করেন, যার মাধ্যমে তিনি প্রাকৃতিক সংখ্যার প্রসঙ্গের গঠনমূলক রূপকে বোঝাতে চেয়েছিলেন (পৃষ্ঠা শেষে উদ্ধৃতি দেখুন)। পরবর্তী সময়ে এই শব্দের অর্থ পরিবর্তিত হয়ে সেট-তত্ত্বীয় বাস্তব সংখ্যা রেখার নির্মাণ বোঝাতে ব্যবহৃত হয়। এর প্রধান প্রবক্তা ছিলেন ওয়েরস্ট্রাস, যিনি যুক্তি দেন যে ক্যালকুলাসের জ্যামিতিক ভিত্তি যথেষ্ট কঠোর ছিল না।

## গবেষণা কর্মসূচি
এই গবেষণা কর্মসূচির প্রধান বিষয়গুলো হলো:  
* ডেডেকিন্ড এবং ক্যান্টর কর্তৃক বাস্তব সংখ্যার বিভিন্ন (কিন্তু সমতুল্য) গঠন যা বাস্তব সংখ্যা ক্ষেত্রের আধুনিক স্বতঃসিদ্ধ সংজ্ঞা প্রদান করে;  
* সীমার ইপসিলন-ডেল্টা সংজ্ঞা; এবং  
* ফাংশনর অতি সরল সেট-তত্ত্বীয় সংজ্ঞা।

## উত্তরাধিকার
গণিত বিশ্লেষণের পদ্ধতির একটি গুরুত্বপূর্ণ ফলাফল হলো সেট তত্ত্ব। অতি সরল সেট তত্ত্ব ক্যান্টর এবং অন্যান্যদের দ্বারা তৈরি করা হয়েছিল, গণিত বিশ্লেষণের কাজ শেষ হওয়ার পর ক্যালকুলাসে উপস্থিত ফাংশনের এককতার অধ্যয়ন করতে।

গণিত বিশ্লেষণের পদ্ধতির কয়েকটি গুরুত্বপূর্ণ পরিণাম হলো:  
* অসীমাত্মক ধারণাগুলোকে গণিত থেকে নিষিদ্ধ করার ব্যাপক বিশ্বাস, যা অ-মানক বিশ্লেষণ (non-standard analysis) আব্রাহাম রবিনসন কর্তৃক ১৯৬০-এর দশকে উদ্ভাবিত হওয়ার আগে অব্যাহত ছিল;  
* জ্যামিতিক যুক্তি থেকে বীজগাণিতিক যুক্তিতে জোর স্থানান্তর: এর ফলে আজকের গণিত শিক্ষার পদ্ধতিতে গুরুত্বপূর্ণ পরিবর্তন এসেছে;  
* লেবেগ কর্তৃক আধুনিক পরিমাপ তত্ত্ব এবং হিলবার্ট কর্তৃক ফাংশনাল বিশ্লেষণের প্রাথমিক সূত্র বিকাশে এটি সহায়ক হয়েছিল;  
* এটি যুক্তি এবং সেট তত্ত্ব থেকে সমস্ত গণিতের উদ্ভব হওয়া উচিত বলে প্রচলিত দার্শনিক অবস্থানকে অনুপ্রাণিত করেছিল, যা পরবর্তীতে হিলবার্টের কর্মসূচি, গ্যোডেলের থিওরেম এবং অ-মানক বিশ্লেষণের দিকে পরিচালিত করে।  
## উদ্ধৃতি
* "ঈশ্বর প্রাকৃতিক সংখ্যা তৈরি করেছেন, বাকি সবকিছু মানুষের সৃষ্টি।" &mdash; ক্রোনেকার

## তথ্যসূত্র
* টোরিনা ডেচাউনে লুইস (২০০৬) *দ্য অ্যারিথমেটাইজেশন অফ অ্যানালিসিস: ফ্রম ইউডক্সাস টু ডেডেকিন্ড*, সাউদার্ন ইউনিভার্সিটি।  
* কার্ল বি. বয়্যার, উটা সি. মেরজবাচ (২০১১) *এ হিস্ট্রি অব ম্যাথমেটিক্স* জন উইলি অ্যান্ড সন্স।  
* ''অ্যারিথমেটাইজেশন অফ অ্যানালিসিস'' এনসাইক্লোপিডিয়া অব ম্যাথমেটিক্স-এ।  
* জেমস পিয়ারপন্ট (১৮৯৯) "অন দ্য অ্যারিথমেটাইজেশন অফ ম্যাথমেটিক্স", *বুল. আমের. ম্যাথ. সোস.* ৫(৮): ৩৯৪–৪০৬।
এক-এক এবং উপরিপূর্ণ প্রমাণ

গণনা শাস্ত্র, **এক-এক এবং উপরিপূর্ণ প্রমাণ** একটি প্রমাণ কৌশল যা দুটি সেটের মধ্যে সমান সংখ্যক উপাদান আছে, অথবা দুটি গণনামূলক শ্রেণীর সেটগুলোর আকার সমান আছে তা প্রমাণ করতে ব্যবহৃত হয়, একটি এক-এক ফাংশন খুঁজে বের করে যা একটি সেটকে অন্য সেটের উপরে এক-একভাবে মানচিত্রিত করে। এই কৌশলটি নির্দিষ্ট সেটের উপাদানের সংখ্যা নির্ধারণের জন্য একটি সূত্র খুঁজে বের করার উপায় হিসেবে কার্যকর হতে পারে, যখন সেটগুলিকে অন্যান্য সেটগুলির সাথে মিলিত করা হয় যেগুলো গণনা করা সহজ। তদ্বারা, এক-এক মানচিত্রের প্রকৃতিটি প্রায়ই দুটি বা উভয় সেটের মধ্যে শক্তিশালী অন্তর্দৃষ্টি প্রদান করে।

## মৌলিক উদাহরণ

### বিনোমিয়াল সহগের সিমেট্রি প্রমাণ

বিনোমিয়াল সহগের সিমেট্রি বলছে যে

: {n \choose k} = {n \choose n-k}. 

এর মানে হল যে একটি সেটের মধ্যে  জিনিস বেছে নেওয়ার যেসব উপায় আছে, সেটের আকার  হলে, ঠিক তেমনি  জিনিস বেছে নেওয়ার উপায়ও সমান।

এক-এক প্রমাণের মূল ধারণাটি একটি সাধারণ উদাহরণ থেকে বোঝা যেতে পারে: টি শিশুকে আইসক্রিম কন দেওয়ার জন্য বেছে নেওয়া, যদি টি শিশুদের একটি দলের মধ্যে, ঠিক তেমনি  শিশুকে আইসক্রিম কন দেওয়া থেকে বঞ্চিত করা হয়।

## অন্যান্য উদাহরণ

যেসব সমস্যা এক-এক প্রমাণ গ্রহণযোগ্য তা শুধু বিনোমিয়াল সহগের পরিচয়েই সীমাবদ্ধ নয়। সমস্যার জটিলতা বাড়ানোর সাথে সাথে, এক-এক প্রমাণ আরও জটিল হতে পারে। এই কৌশলটি বিন্যস্ত গাণিতিক শাস্ত্র যেমন গণনা শাস্ত্র, গ্রাফ তত্ত্ব, এবং সংখ্যা তত্ত্ব ক্ষেত্রে বিশেষভাবে কার্যকরী।

গণনা শাস্ত্রে এক-এক প্রমাণের সবচেয়ে প্রাচীন উদাহরণগুলির মধ্যে রয়েছে:
* প্রুফার সিকুয়েন্স, যা কেলির সূত্র প্রমাণ করে, যা লেবেলড গাছর সংখ্যা দেয়।
* রবিনসন-শেনস্টেড অ্যালগরিদম, যা বার্নসাইড'স সূত্র প্রমাণ করে, যা সামমিতিক গোষ্ঠীর সংখ্যা দেয়।
* কনজুগেশন ইয়ং ডায়াগ্রামদের, যা একটি ঐতিহ্যবাহী ফলাফল প্রমাণ করে, কিছু ইন্টিজার পার্টিশন এর সংখ্যা সম্পর্কে।
* পেন্টাগোনাল নাম্বার থিওরেম এর এক-এক প্রমাণ।
* ক্যাটালান নাম্বার এর সূত্রের এক-এক প্রমাণ।

## আরও দেখুন
* বিনোমিয়াল থিওরেম
* শ্রোডার-বার্নস্টাইন সূত্র
* ডাবল কাউন্টিং (প্রমাণ কৌশল)
* গণনামূলক নীতি
* গণনামূলক প্রমাণ
* ক্যাটাগোরিফিকেশন

## তথ্যসূত্র

## অতিরিক্ত পাঠ
* লোহের, নিকোলাস এ. (২০১১)। Bijective Combinatorics. CRC Press. , .

## বাইরের লিঙ্ক
* *[http://www.math.dartmouth.edu/~doyle/docs/three/three.pdf "Division by three"]* – ডয়েল এবং কনওয়ে দ্বারা।
* *[http://www.emis.de/journals/DMTCS/volumes/abstracts/pdfpapers/dm010104.pdf "A direct bijective proof of the hook-length formula"]* – নভেলি, পাক এবং স্টোইয়ানোভস্কি দ্বারা।
* *[http://www.emis.de/journals/EJC/Volume_4/PDF/v4i1r20.pdf "Bijective census and random generation of Eulerian planar maps with prescribed vertex degrees"]* – গিলেস শাফার দ্বারা।
* *[https://web.archive.org/web/20031104095246/http://www.math.temple.edu/~zeilberg/mamarim/mamarimPDF/ohara.pdf "Kathy O'Hara's Constructive Proof of the Unimodality of the Gaussian Polynomials"]* – ডোরোন জেইলবার্গ দ্বারা।
* *[https://www.math.ucla.edu/~pak/papers/psurvey.pdf "Partition Bijections, a Survey"]* – ইগর পাক দ্বারা।
* Garsia-Milne Involution Principle – MathWorld থেকে।

বিষয়শ্রেণী:গণনামূলক গাণিতিক শাস্ত্র
বিষয়শ্রেণী:প্রমাণে থাকা প্রমাণ
বিষয়শ্রেণী:গণিতীয় প্রমাণ
কশি–রাসিয়াস স্থায়িত্ব

স্ট্যানিসল উলামের কার্যসমীকরণের তত্ত্বে একটি ক্লাসিক্যাল সমস্যা হল নিম্নরূপ: কখন এটি সত্য যে একটি ফাংশন, যা কার্যসমীকরণ -কে আনুমানিকভাবে মেনে চলে, তা -এর একটি সঠিক সমাধানের নিকটে থাকতে হবে? ১৯৪১ সালে, ডোনাল্ড এইচ. হায়ার্স এই প্রশ্নের আংশিক ইতিবাচক উত্তর দেন বানাখ স্পেসের প্রসঙ্গ অনুসারে। এটি এই গবেষণা ক্ষেত্রে প্রথম গুরুত্বপূর্ণ অগ্রগতি ছিল এবং আরও অধ্যয়নের পথ খুলে দেয়।

এরপর থেকে উলামের সমস্যা এবং হায়ার্সের উপপাদ্যের বিভিন্ন সাধারণীকরণের উপর ভিত্তি করে অসংখ্য গবেষণাপত্র প্রকাশিত হয়েছে। ১৯৭৮ সালে, থেমিস্টোক্লিস এম. রাসিয়াস একটি অপরিসীম কোশি পার্থক্য বিবেচনা করে হায়ার্সের উপপাদ্যকে প্রসারিত করতে সক্ষম হন। তিনি প্রথমবারের মতো বানাখ স্পেসে রৈখিক চিত্রের স্থিতিশীলতা প্রমাণ করেন। এর আগে, ১৯৫০ সালে, টি. আওকি রাসিয়াসের ফলাফলের একটি বিশেষ ক্ষেত্রে প্রমাণ প্রদান করেছিলেন, যেখানে প্রদত্ত ফাংশনটি সংযোজক ছিল।

উলামের সমস্যার প্রসঙ্গে কার্যসমীকরণের স্থিতিশীলতা নিয়ে বিশদ উপস্থাপনার জন্য, আগ্রহী পাঠককে এস.-এম. জুংয়ের ২০১১ সালে প্রকাশিত "Springer, New York" বইটি পড়ার জন্য সুপারিশ করা হয়।

থেমিস্টোক্লিস এম. রাসিয়াসের উপপাদ্য বহু গণিতবিদকে অনুপ্রাণিত করে, যারা কার্যসমীকরণের স্থিতিশীলতা তত্ত্বে গবেষণা শুরু করেন। এস. এম. উলাম, ডি. এইচ. হায়ার্স এবং থি. এম. রাসিয়াসের স্থিতিশীলতা সমস্যা অধ্যয়নে বৃহৎ প্রভাব বিবেচনায়, এই ধারণাটিকে হায়ার্স-উলাম-রাসিয়াস স্থিতিশীলতা বলা হয়।

একটি বিশেষ ক্ষেত্রে, যখন উলামের সমস্যা কোশির কার্যসমীকরণ -এর একটি সমাধান গ্রহণ করে, তখন সমীকরণ কে কোশি-রাসিয়াস স্থিতিশীলতা বলা হয়। এই নামটি অগুস্তিন-লুই কোশি এবং থেমিস্টোক্লিস এম. রাসিয়াসের প্রতি সম্মান জানিয়ে রাখা হয়েছে।

## তথ্যসূত্র

বিষয়শ্রেণী:গাণিতিক বিশ্লেষণ
বিষয়শ্রেণী:ফাংশন বিশ্লেষণ
আইএনএস অরিঘাট

**আইএনএস ''আরিঘাট*** হল [[অরিহন্ত-শ্রেণির ডুবোজাহাজ|অরিহন্ত-শ্রেণির ডুবোজাহাজের]] একটি উন্নত রূপ। এটি [[বিশাখাপত্তনম|বিশাখাপত্তনমের]] শিপ বিল্ডিং সেন্টারে [[পারমাণবিক ডুবোজাহাজ]] নির্মাণের জন্য *'অ্যাডভান্সড টেকনোলজি ভেসেল*' (এটিভি) প্রকল্পের অধীনে [[ভারত|ভারতের]] তৈরি দ্বিতীয় পারমাণবিক চালিত [[ব্যালিস্টিক মিসাইল ডুবোজাহাজ]]। এর কোড নাম *এস৩* রয়েছে।

২০১৭ সালে সাবমেরিনটি সালে শান্তিপূর্ণভাবে চালু করা হয়েছিল এবং এর ক্ষমতা এবং বর্তমান অবস্থা সম্পর্কে প্রকাশ্যে খুব কমই ঘোষণা করা হয়েছে। সাবমেরিনটি প্রথমে আইএনএস *অরিধামন* নামে পরিচিত ছিল কিন্তু লঞ্চের পর নাম পরিবর্তন করে আইএনএস *আরিঘাট* রাখা হয়। ২০২৪ সালের ২৯ আগস্ট *আরিঘাট'' চালু করা হয়েছিল।

## তথ্যসূত্র

বিষয়শ্রেণী:অরিহন্ত-শ্রেণি ডুবোজাহাজ
বিষয়শ্রেণী:ব্যালিস্টিক ক্ষেপণাস্ত্র ডুবোজাহাজ
বিষয়শ্রেণী:ভারতে নির্মিত জাহাজ
বিষয়শ্রেণী:ভারতের ডুবোজাহাজ
বিষয়শ্রেণী:২০১৭-এর জাহাজ
বিষয়শ্রেণী:ডুবোজাহাজ শ্রেণি
বীরশ্রেষ্ঠ শহীদ ক্যাপ্টেন মহিউদ্দিন জাহাঙ্গীর কলেজ

**বীরশ্রেষ্ঠ শহীদ ক্যাপ্টেন মহিউদ্দিন জাহাঙ্গীর কলেজ** চাঁপাইনবাবগঞ্জ জেলার শিবগঞ্জ উপজেলায় অবস্থিত একটি অন্যতম একটি শিক্ষাপ্রতিষ্ঠান। এই কলেজ স্থাপিত হয় ১৯৮৬ সালে,  পরে কলেজটি এমপিওভুক্ত হয়। বর্তমানে এখানে উচ্চ মাধ্যমিক শিক্ষা প্রদান করা হচ্ছে।

## শিক্ষা কার্যক্রম
প্রতিষ্ঠানটি রাজশাহী শিক্ষা বোর্ডের অধীনে শিক্ষা কার্যক্রম পরিচালনা করে। এ প্রতিষ্ঠানে উচ্চ মাধ্যমিক পর্যায়ে তিনটি বিভাগ রয়েছে। এগুলো হলো:
# বিজ্ঞান বিভাগ
# মানবিক বিভাগ
# বাণিজ্য বিভাগ
## ইতিহাস
বঙ্গবন্ধুর নেতৃত্বের ও বাঙ্গালী জাতির শ্রেষ্ঠ অর্জন স্বাধীনতা সংগ্রামের ০৭ (সাত) নং সেক্টরের কর্ণধর সাব সেক্টর কমান্ডার ক্যাপ্টেন মহিউদ্দিন জাহাঙ্গীর ১৪ ডিসেম্বর ১৯৭১ খ্রিঃ তারিখে শাহাদাৎ বরণ করলে তাঁর লাশ কাঁধে বহন, জানাজায় অংশ গ্রহন ও দাফন কার্য সম্পূর্ন করা পযর্ন্ত প্রায় ২০০ জন মুক্তিযোদ্ধা-বঙ্গবন্ধুর আদর্শ, বীরশ্রেষ্ঠের স্মৃতি এবং মুক্তিযুদ্ধের ইতিহাসকে ভবিষ্যৎ প্রজন্মের নিকট অনুপ্রেরনার উৎসাহ প্রদানে, নিরীক্ষতা দূরীকরণে , শিক্ষার আলো প্রজ্বলনের উদ্দেশ্যে সভ্যতা বঞ্চিত উজিরপুর, পাঁকা, সুন্দরপুর, নারায়নপুর ইউনিয়নের মিলনস্থলে ৪টি ইউনিয়নের সর্বসাধারনের সিদ্ধান্ত মোতাবেক বাংলাদেশে সর্বপ্রথম ০২/০৮/১৯৮৬ খ্রিঃ তারিখে বীরশ্রেষ্ঠ শহীদ কাপ্টেন মহিউদ্দিন জাহাঙ্গীর কলেজটি প্রতিষ্ঠিত করেন। প্রতিষ্ঠালগ্ন থেকেই কলেজটি বিভিন্ন মেয়াদে মুক্তিযোদ্ধা দ্বারা পরিচালিত গভর্ণিং বডির মাধ্যমে শিক্ষা কার্যক্রম অব্যাহত ছিল। পথিমধ্যে ১৯৯৪ খ্রিঃ গণপ্রজাতন্ত্রী বাংলাদেশ সরকারে  বিরোধী দলীয় নেত্রী এবং বর্তমান মাননীয় প্রধানমন্ত্রী শেখ হাসিনার সহযোগিতায় চাঁপাইনবাবগঞ্জ জেলায় প্রথম ০৩ তলা বিশিষ্ট এ,ডি,বির অন্তর্ভূক্ত পাঁকা ভবন তৈরী হলে কলেজে এক নতুন মাত্রা যোগ হয়েছিলএবং কলেজটি আদর্শ ও সুনাম অর্জনকারী প্রতিষ্ঠান হিসেবে স্থান দখন করেছিল। কিন্তু ১৯৯৮, ১৯৯৯, ২০০১ খ্রিঃ কলেজটি ভয়াবহ বন্যায় পদ্মা নদীর ভাঙ্গনে পর্যায়ক্রমে ভেঙ্গে গেলে বহুবিদ প্রতিকুল অবস্থার সম্মুখীন হয়। পরবর্তীতে শিক্ষক কর্মচারী, সর্বসাধারণ এবং ক্যাপ্টেন মহিউদ্দিন জাহাঙ্গীর সাহেবের সাথে অংশ গ্রহনকারী মুক্তিযোদ্ধাদের সহযোগিতায় এবং গভণিং বডির সিদ্ধান্তক্রমে পার্শ্ববর্তী ১৩ নং ঘোড়াপাখিয়া ইউনিয়নে ক্রয়কৃত নিজস্ব জমিতে কলেজটি স্থানান্তরিত করে পূনঃপ্রতিষ্ঠা করা হয়েছে। বর্তমান ও ভবিষ্যৎ প্রজন্মের নিকট বঙ্গবন্ধুর আদর্শ, স্বাধীনতা সংগ্রামের ইতিহাস পৌছিয়ে দেওয়ার লক্ষ্যে মহান মুক্তিযোদ্ধার নামের এই কলেজটি সঠিক তথ্য উপাত্তের ভিত্তিতে দৃঢ় প্রত্যয়ে পরিচালিত হচ্ছে।

## তথ্যসূত্র

বিষয়শ্রেণী:১৯৮৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:চাঁপাইনবাবগঞ্জ জেলার মহাবিদ্যালয়
বিষয়শ্রেণী:১৯৮৬-এ বাংলাদেশে প্রতিষ্ঠিত
বিষয়শ্রেণী:মহিউদ্দীন জাহাঙ্গীর
বিষয়শ্রেণী:শিবগঞ্জ উপজেলা, চাঁপাইনবাবগঞ্জ
ভিয়েনা আন্তর্জাতিক চলচ্চিত্র উৎসব

**ভিয়েনা আন্তর্জাতিক চলচ্চিত্র উৎসব**, বা **ভিয়েনালে** হল অস্ট্রিয়ার ভিয়েনা শহরে অনুষ্ঠিত একটি আন্তর্জাতিক চলচ্চিত্র উৎসব। ১৯৬০ সাল থেকে প্রতি বছর অক্টোবর মাসে এই উৎসব অনুষ্ঠিত হয়। অস্ট্রিয়ার সবচেয়ে বড় আন্তর্জাতিক চলচ্চিত্র উৎসব, যেখানে গড়ে প্রতি বছর প্রায় ৯০,০০০ দর্শক হয়ে থাকে। এখানে তারকাদের উপস্থিতি, লাল গালিচা ও চলচ্চিত্রের বাজারের পাশাপাশি পরিশীলিত লেখনীসমৃদ্ধ, শৈল্পিক ধারার ও পরীক্ষামূলক চলচ্চিত্র প্রদর্শিত হয়। এই উৎসবের ভেন্যুসমূহ হল গার্টেনবাউকিনো, ইউরেনিয়া, মেট্রো-কিনো, ফিল্মমিউজিয়াম ও স্টাটকিনো। উৎসবের শেষভাগে ভিয়েনা চলচ্চিত্র পুরস্কার প্রদান করা হয়।

## পরিচালক
থাম্ব|200px|২০১৫ ভিয়েনালেতে স্যান্ডি পাওয়েলের সাথে প্রাক্তন পরিচালক হান্স হার্চ
থাম্ব|200px|২০১৮ ভিয়েনালেতে বর্তমান পরিচালক ইভা সাঙ্গিওর্গি
* ১৯৬০-১৯৬৮: সিগমুন্ড কেনেডি
* ১৯৬৮-১৯৭৩: অটো ভ্লাদিকা
* ১৯৭৩-১৯৮১: এডউইন জেবোনেক
* ১৯৮১-১৯৮৬: এডউইন জেবোনেক ও হেলমুথ ডিমকো
* ১৯৮৬-১৯৮৮: হেলমুথ ডিমকো
* ১৯৮৮-১৯৯০: হেলমুথ ডিমকো ও ভেরোনিকা হাসকা
* ১৯৯০-১৯৯৩: ভের্নার হের্ৎসগ ও রেইনহার্ড পাইকার
* ১৯৯৩-১৯৯৫: উলফগ্যাং আইনবের্গার ও আলেকজান্ডার হরওয়াথ
* ১৯৯৫-১৯৯৭: আলেকজান্ডার হরওয়াথ
* ১৯৯৭-২০১৭: হান্স হার্চ
* ২০১৭-২০১৮: ফ্রাঞ্জ শোয়ার্টজ (অন্তবর্তীকালীন)
* ২০১৮-বর্তমান: ইভা সাঙ্গিওর্গি

## পুরস্কার
ভিয়েনালে প্রতিযোগিতাবিহীন চলচ্চিত্র উৎসব। তবে ভিয়েনালের অংশ হিসেবে ইন্টারন্যাশনাল ফিল্ম ক্রিটিকস অ্যাসোসিয়েশনের ফিপরেস্কি পুরস্কার, ভিয়েনা সিটির পৃষ্টপোষকতায় ভিয়েনা চলচ্চিত্র পুরস্কার, এর্স্টেব্যাংক মেরভের্ট চলচ্চিত্র পুরস্কার ও স্ট্যান্ডার্ড ভিয়েনালে দর্শক পুরস্কার প্রদান করা হয়।
* ফিপরেস্কি - ১৯৩০ সালে প্রতিষ্ঠিত ইন্টারন্যাশনাল ফিল্ম ক্রিটিকস অ্যান্ড ফিল্ম জার্নালিস্ট অ্যাসোসিয়েশন অসংখ্য চলচ্চিত্র উৎসবে সাধারণত তরুণ পরিচালকদের প্রথম কাজের জন্য পুরস্কার প্রদান করে থাকে।
* ভিয়েনা চলচ্চিত্র পুরস্কার - ভিয়েনালের অংশ হিসেবে ভিয়েনা সিটি কর্তৃক প্রদত্ত পুরস্কার। শ্রেষ্ঠ অস্ট্রিয় পূর্ণদৈর্ঘ্য চলচ্চিত্রের পুরস্কারের একটি বিশেষ জুরি পুরস্কারও প্রদান করা হয়।
* স্ট্যান্ডার্ড ভিয়েনালে দর্শক পুরস্কার - স্ট্যান্ডার্ড ডিইআর স্ট্যান্ডার্ড ভিয়েনালে দর্শক পুরস্কার প্রদান করে। জুরি উৎসবে জমাকৃত চলচ্চিত্রের মধ্য থেকে একটি চলচ্চিত্র নির্বাচন করেন, যেটি অস্ট্রিয়ায় পরিবেশক পায়নি। যদি পুরস্কার বিজয়ী চলচ্চিত্রটি পরবর্তীকালে পরিবেশক পায়, তাহলে *ডের স্ট্যান্ডার্ড* পত্রিকায় বিনামূল্যে বিজ্ঞাপনের স্থান দিয়ে চলচ্চিত্রটির মুক্তিকে সমর্থন করে।
* এর্স্টেব্যাংক মেরভের্ট চলচ্চিত্র পুরস্কার - ভিয়েনালে প্রদর্শিত অস্ট্রীয় চলচ্চিত্র প্রযোজনাকে স্বাধীন জুরি কর্তৃক এর্স্টেব্যাংক মেরভের্ট চলচ্চিত্র পুরস্কার প্রদান করা হয়। সমাপনী অনুষ্ঠানে পুরস্কার বিতরণী অনুষ্ঠিত হয়। পুরস্কার বিজয়ীকে নিউইয়র্কে দুই মাস কাটানোর সুযোগ দেওয়া হয়, সেখানে তারা তাদের নিজস্ব কাজের প্রদর্শনী করতে পারে।

## তথ্যসূত্র

## বহিঃসংযোগ
* 
* Film Festival Rathausplatz


বিষয়শ্রেণী:১৯৬০-এ প্রতিষ্ঠিত চলচ্চিত্র উৎসব
বিষয়শ্রেণী:অস্ট্রিয়ার চলচ্চিত্র উৎসব
বিষয়শ্রেণী:ভিয়েনার উৎসব
বিষয়শ্রেণী:ভিয়েনার দর্শনীয় স্থান
বিষয়শ্রেণী:পরীক্ষামূলক চলচ্চিত্র উৎসব
বিষয়শ্রেণী:স্বল্পদৈর্ঘ্য চলচ্চিত্র উৎসব
বাকালিয়া থানা

**বাকালিয়া** বাংলাদেশের চট্টগ্রাম বিভাগের চট্টগ্রাম জেলার একটি থানা। বাকালিয়া থানার আয়তন ১২.৩৩&nbsp;কিমি 2 ২২°২৬' এবং ২২°১৯ উত্তর অক্ষাংশের মধ্যে এবং ৯১°৫০' এবং ৯১°৫৪' পূর্ব দ্রাঘিমাংশের মধ্যে অবস্থিত। এর উত্তরে চান্দগাঁও থানা, পূর্ব ও দক্ষিণে কর্ণফুলী উপজেলা ও কর্ণফুলী নদী এবং পশ্চিমে চট্টগ্রাম কোতয়ালী থানা।

## তথ্যসূত্র

বিষয়শ্রেণী:চট্টগ্রাম জেলার থানা
বিষয়শ্রেণী:চট্টগ্রাম বিভাগের ভূগোল অসম্পূর্ণ
রবীন্দ্র সরণি, কলকাতা

**রবীন্দ্র সরণি** হলো ভারতের মহানগরী কলকাতায় অবস্থিত একটি রাস্তা। এটি ছিল অতীতে বৃহত্তর পিলগ্রিম পাথের অংশ যা ব্যবহার করে তীর্থযাত্রীরা কালীঘাটে পৌঁছাতো। কলকাতার চেয়েও প্রাচীন এই সড়কটিকে পরবর্তীতে **চিৎপুর রোড** নাম দেওয়া হয় এবং ভারতের স্বাধীনতার পর এর একাংশের নাম দেশটির জাতীয় কবি রবীন্দ্রনাথ ঠাকুরের নামে রাখা হয়। রাস্তাটি এর মহানগরীর চেয়েও পুরোনো।

এই রাস্তায় আছে একাধিক ঐতিহাসিক ভবন ও নিদর্শন। কলকাতার যুদ্ধে বাংলার নবাব সিরাজদ্দৌলা এই রাস্তার মাধ্যমে কলকাতায় প্রবেশ করে। এখানে রামমোহন রায় প্রতিষ্ঠা করে ব্রাহ্মসভা এবং এই রাস্তার ধারে অবস্থিত ঘড়িওয়ালা বাড়িতে কলকাতার সর্বপ্রথম মঞ্চনাটকের সূচনা হয় ও কলিকাতা ন্যাশনাল থিয়েট্রিক্যাল সোসাইটি নীলদর্পণ মঞ্চস্থ করে। রবীন্দ্রনাথ ঠাকুরের জন্মস্থান জোড়াসাঁকো ঠাকুরবাড়ি ও আকবরের সমাধিসৌধের আদলে নির্মিত নাখোদা মসজিদ এই রাস্তার নিকটে অবস্থিত।

## অবস্থান
রাস্তাটির দক্ষিণে বিপিনবিহারী গাঙ্গুলি স্ট্রিট ও বেন্টিঙ্ক স্ট্রিটের সংযোগস্থলে অবস্থিত মার্কেন্টাইল বিল্ডিং রয়েছে যা লালবাজারের নিকটে অবস্থিত। এটি মহাত্মা গান্ধী রোড অতিক্রম করে উত্তরের দিকে গেছে এবং বাগবাজার খালের আগে শেষ হয়েছে।

## ইতিহাস

ব্রিটিশ ইস্ট ইন্ডিয়া কোম্পানির মানচিত্রে বেঙ্গল প্রেসিডেন্সির চব্বিশ পরগণার হালিশহর থেকে চৌরঙ্গীর জঙ্গল পর্যন্ত সড়কটিকে "পিলগ্রিম পাথ" () হিসেবে উল্লেখ করা হয়েছিল যেহেতু তীর্থযাত্রীরা এই রাস্তা ব্যবহার করে কালীঘাটে পৌঁছাতো। সড়কটি ছিল কোম্পানির সদ্যপ্রতিষ্ঠিত কলকাতা শহরের প্রাণকেন্দ্র। ১৭৫৬ সালে কলকাতার যুদ্ধে সুবাহ বাংলার নবাব সিরাজদ্দৌলা এই পথ ধরে শহরে প্রবেশ করে। আনুমানিক ১৭৯২ সালে আপজনের প্রস্তুতকৃত মানচিত্রে একে "রোড টু চিৎপুর" () উল্লেখ করা হয়েছিল। পরবর্তীতে সড়কটিকে আপার ও লোয়ার দুই অংশে বিভক্ত করে দেওয়া হয়। সড়কটির দক্ষিণের অংশটি পরে বেন্টিঙ্ক স্ট্রিট নামে পৃথক করে দেওয়া হয়েছিল। ১৯৪৭ সালে ভারতের স্বাধীনতার পর এটির একাংশের নাম পরিবর্তন করে দেশটির জাতীয় কবি রবীন্দ্রনাথ ঠাকুরের নামে "রবীন্দ্র সরণি" করা হয়।

## ঐতিহ্যবাহী নিদর্শন ও কিংবদন্তি
রবীন্দ্র সরণিতে ও এর আশেপাশে একাধিক ঐতিহাসিক নিদর্শন রয়েছে। সরণির বায়ে নন্দরাম সেন স্ট্রিটের প্রবেশপথে রয়েছে আটচালা মন্দির যার স্থাপত্যরীতি অষ্টাদশ শতাব্দীর। সরণির পশ্চিমে রয়েছে গোবিন্দরামের মন্দির। ১৮২৮ সালে রামমোহন রায় এখানে ব্রাহ্মসভা প্রতিষ্ঠা করেন যা আদি ব্রাহ্মসমাজে পরিণত হয়। এর ২৭৯ নং বাড়িতে তথা ঘড়িওয়ালা বাড়িতে কলিকাতা ন্যাশনাল থিয়েট্রিক্যাল সোসাইটি গড়ে তোলার মাধ্যমে কলকাতায় মঞ্চনাটকের সূচনা করা হয় এবং এই বাড়িতেই ১৮৭২ সালে নীলদর্পণ মঞ্চস্থ করা হয়। আকবরের সমাধিসৌধের আদলে নির্মিত নাখোদা মসজিদ ও রবীন্দ্রনাথ ঠাকুরের জন্মস্থান জোড়াসাঁকো ঠাকুরবাড়ি এই রাস্তার নিকটে অবস্থিত। আদতে এই রাস্তাটি কলকাতার আগে তৈরি হয়েছে।

## তথ্যসূত্র

বিষয়শ্রেণী:উত্তর কলকাতা
বিষয়শ্রেণী:কলকাতার রাস্তা
বিষয়শ্রেণী:রবীন্দ্রনাথ ঠাকুরের নামাঙ্কিত স্মারক